  Майя Бывальцева 29-тӥ коньывуонлы Удмуртиын коронавирус инфекциен черлан 123 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарысь 52 адями, Глазкарысь, Можгаысь – 14, Воткаысь – тямыс, Дэри ёросысь – сизьым, Вотка, Дэбес ёросъёсысь – куать, Кез, Ува ёросъёсысь – ньыль, Юкаменск ёросысь – куинь, Пичи Пурга, Сьӧлта ёросъёсысь – кык, Сюмси ёросысь – одӥг. Эшшо 234 адями висёнэз вормиз. Одӥг мурт улонысь кошкиз, воргоронлы 81 арес вал Туннэ нуналлы Удмуртиын выль коронавирус инфекциен черлан 8 сюрс 745 учыръёсты лабораториосын зэматӥзы. 6 сюрс 799 адями йӧназ, 159 мурт кулӥз. Та дыре 147-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  